SKRIFTLIG FORESPØRGSEL E-0927/03

af Monica Frassoni (Verts/ALE), Miquel Mayol i Raynal (Verts/ALE),José Mendiluce Pereiro (PSE), Alexander de Roo (Verts/ALE)og Chris Davies (ELDR) til Kommissionen

(24. marts 2003)

Om: Forslag om omledning af vand fra Ebro til Barcelona

Ifølge en pressemeddelelse fra Europa Press af 6. marts 2003 vil Kommissionen snart godkende medfinansieringen af den såkaldte minitrasvase de Cataluña (omledning af vand fra Ebro til storbyområdet Barcelona).

Dette mindre omledningsprojekt, også kaldet Interconexión de redes CAT-ATLL sammenkobling af vandforsyningen for Tarragona og Ter Llobregat er det første skridt til omledningen af Ebro til Cataluñas indre vandbækkener og den første fase i omledningen af Ebro i henhold til den spanske vandmiljøplan. At fremstille projektet som en sammenkobling (Interconexión de redes CAT-ATL) holder ikke stik i betragtning af dets hydrologiske og geometriske egenskaber, og er en omgåelse af den miljømæssige og finansielle kontrol med det overordnede projekt for omledning af Ebro.

Dette projekt for sammenkobling af vandforsyningen, som regeringen for Den Autonome Region Cataluña offentliggjorde i august 2002, er endnu ikke endelig godkendt og henved 40 000 indsigelser fra forskellige sammenslutninger afventer fortsat en afgørelse. Når disse klager er behandlet, kan man udarbejde den definitive plan, som i princippet ville kunne modtage EU- støtte.

1. Kan Kommissionen oplyse, om meddelelsen i Europa Press er rigtig?

2. I bekræftende fald, hvordan kan Kommissionen godkende medfinansieringen af et projekt, inden den administrative godkendelsesprocedure er afsluttet?

3. Er Kommissionen bekendt med, at der for dette sammenkoblingsprojekt hverken foreligger VVM-analyser for de forskellige sektioner eller for hele projektet?

4. Deler Kommissionen den opfattelse, at der bør foreligge en samlet vurdering, der inddrager indvirkningerne af de forskellige omledninger mod nord og syd på Ebros nedre løb, inden medfinansiering af disse anlægsarbejder godkendes?

Svar afgivet på Kommissionens vegne af Michel Barnier

(21. maj 2003)

Kommissionen har endnu ikke truffet nogen beslutning vedrørende Conexión de las redes regionales de abastecimiento de agua potable del CAT y ATLL (Sammenkobling af vandforsyningssystemerne for Tarragona og Ter Llobregat), da dette projekt stadig befinder sig i undersøgelsesfasen. Alle beslutninger om godkendelse af støtte til projekter under Samhørighedsfonden skal være i overensstemmelse med forordningens bestemmelser samt med al anden relevant fællesskabslovgivning.

De spanske myndigheder har informeret Kommissionen om, at de mener, at dette projekt falder ind under de undtagelser, der er beskrevet i bilag II til Rådets direktiv nr. 85/337/CEE af 27. juni 1985 om vurdering af visse offentlige og private projekters indvirkning på miljøet(1), senest ændret ved Rådets direktiv nr. 97/11/EC(2), og

at det derfor ikke er nødvendigt med en miljøindvirkningsvurdering. Endvidere har de konkluderet, at projektet hverken direkte eller indirekte henset0 til dets karakteristika eller beliggenhed er af betydning for områder af naturmæssig eller kulturel interesse eller for noget område, der er beskyttet i Natura 2000.

I overensstemmelse med forordningen gennemgår Kommissionen projekter, hvortil der søges om støtte fra Samhørighedsfonden, sag for sag under hensyntagen til det enkelte projekts karakteristika.

(1) EFT L 175 af 5.7.1985.

(2) EFT L 73 af 14.3.1997.